之间也。见者，旦见于东方也。辰角见九月本，天根见九月末，本末相去二十一余。寒露：初候，鸿雁来宾。宾，客也。先至者为主，后至者为宾，盖将尽之谓。二候，雀入大水为蛤；飞者化潜，阳变阴也。三候，菊有黄花。诸花皆不言，而此独言之，以其华于阴而独盛于秋也。霜降：初候，豺乃祭兽；孟秋鹰祭鸟，飞者形小而杀气方萌，季秋豺祭兽，走者形大而杀气乃盛也。二候，草木黄落；阳气去也。三候，蛰虫咸俯。俯，蛰伏也。立冬：初候，水始冻。二候，地始冻。三候，雉入大水为蜃。蜃，蚌属。小雪：初候，虹藏不见，季春阳胜阴，故虹见；孟